Roine (departamento)

Iste articlo tracta sobre o departamento francés de Roine. Ta o río se veiga río Roine. Roine (69) (en francés: Rhône, en francoprovenzal Rôno) ye un departamento francés situato en a rechión d'Auvernia-Roine-Alpes. Ye trescruzato por o río Roine, que le da o suyo nombre. Historia O departamento fue creyato en 1793, mientres d'a Revolución francesa, cuan se dividió l'antigo departamento de Roine y Loira. Alto u baixo, ocupa o territorio d'as antigas provincias francesas de Leonés y a Sinyoría de Beaujeu. Dende a suya creyación, a encorporato bellas comunas amanatas a León d'o Roine: En 1790 cuando yera Roine y Loira, encorporó o barrio de la Guillotière, que antis feba parte d'o Delfinato. En 1852, 4 comunas d'o Isèra (Bron, Vaulx-en-Velin, Vénissieux y Villeurbanne; Saint-Fons feba parte de Vénissieux dica 1888). En 1967, 6 comunas de l'Ain y 23 comunas de l'Isèra. En 1971, 1 comuna d'o Isèra (Colombier-Saugnieu).